AirAsia ສາຍການບິນ ລາຄາຖືກ ບໍ່ເຄີຍປະສົບ ອຸບັດຕິເຫດ ຮ້າຍແຮງ ມາກ່ອນ 
AirAsia ​ຖືກ​ສ້າງຕັ້ງຂຶ້ນ​ ເປັນ​ສາຍ​ການບິນ​ ລາຄາ​ຖືກ ​ໃນເອ​ເຊຍ ​ແລະອອສ​ເຕຣ​ເລຍ ທີ່ມີລູກຄ້າຫຼາຍກວ່າ 40 ລ້ານ​ຄົນ ແລະມີເຮືອບິນ 160 ລຳ.
ສາຍການບິນ AirAsia ຊຶ່ງເຮືອບິນອາຍພົ່ນໂດຍສານ ທີ່ບັນທຸກ 162 ຄົນ ໄດ້ຫາຍສາບສູນໄປ ໃນທະເລຈາວາ ເມື່ອວັນອາທິດ ກ່ອນນີ້ ໃນລະຫວ່າງ ທີ່ບິນຢູ່ທ່າມກາງພາຍຸນັ້ນ ໄດ້ຖືກສ້າງຕັ້ງ ຂຶ້ນເປັນສາຍການບິນ ທີ່ມີລາຄາຖືກໃນ ເອເຊຍ ແລະ ອອສເຕຣເລຍ ແລະ ບໍ່ເຄີຍປະສົບກັບອຸບັດຕິເຫດເຖິງແກ່ ຊີວິດມາກ່ອນ ສາຍການບິນດັ່ງກ່າວ ດຽວນີ້ ໄດ້ນຳສົ່ງຜູ້ໂດຍສານ ຫຼາຍກວ່າ 40 ລ້ານຄົນ ຕໍ່ປີ ໄປຍັງ 100 ຈຸດໝາຍປາຍທາງ ແລະ ມີຝຸງ ເຮືອບິນອາຍພົ່ນຈຳນວນ 160 ລຳ ແຕ່ເມື່ອ 12 ປີ ກ່ອນນັ້ນ ໃນຕອນທີ່ຫາກໍສ້າງຕັ້ງຂຶ້ນມາ ສາຍການບິນ AirAsia ແມ່ນ ບໍ່ມີຫຍັງເລີຍ ຫົວແຮງຂັບດັນຂອງສາຍການບິນ AirAsia ກໍແມ່ນ ຫົວໜ້າບໍລິຫານ ນັກລົງທຶນຊາວ ມາເລເຊຍ ໄວ 50 ປີ ທ່ານ Tony Fernandes ອະດີດຜູ້ບໍລິຫານອຸດສາຫະກຳດົນຕີ ຜູ້ທີ່ໄດ້ສ້າງຕັ້ງບໍລິສັດ Tune Air ໃນປີ 2001 ດ້ວຍແນວຄິດວ່າ ຈະເຮັດໃຫ້ການເດີນ ທາງໆອາກາດ ມີໃຫ້ຄົນສ່ວນໃຫຍ່ ນຳໃຊ້ໃນລາຄາທີ່ຖືກ ໜຶ່ງປີຕໍ່ມາ ທ່ານ ແລະບັນດາ ຫຸ້ນສ່ວນ ໄດ້ຊື້ເອົາສາຍການບິນ AirAsia ທີ່ຂາດທຶນຢູ່ນັ້ນ ໃນລາຄາທີ່ຍ່ອມເຍົາ ໂດຍ ຣິງກິດຂອງມາເລເຊຍ ຊຶ່ງມີຄ່າຢູ່ປະມານ 25 ເຊັນ ຕໍ່ນຶ່ງຣິງກິດ ໃນເວລານັ້ນ ດ້ວຍລາຄາປີ້ທີ່ຕ່ຳນັ້ນ ຄຳຂວັນ ການຕະຫລາດຂອງສາຍການບິນນັ້ນ ແມ່ນງ່າຍໆ ວ່າ ແຕ່ຝຸງຍົນຂອງຕົນນັ້ນ ໃນຕອນນັ້ນ ມີ ເຮືອບິນຂະໜາດກາງພຽງ 2 ລຳເທົ່ານັ້ນ ສາຍການບິນ AirAsia ກ່າວວ່າ ພາຍໃນ 2 ປີ ທ່ານ Fernandes ແລະ ບັນດາເພື່ອນ ຜູ້ລົງທຶນຂອງທ່ານ ໄດ້ຊຳລະໜີ້ຄືນ ຈຳນວນ 11 ລ້ານດອນລາ ທີ່ພວກເຂົາເຈົ້າໄດ້ກູ້ຢືມ ມາຊື້ເອົາສາຍການບິນ AirAsia ນັ້ນ AirAsia ໄດ້ເລີ້ມຕົ້ນດ້ວຍພະນັກງານຈຳນວນ 250 ຄົນ ແລະ ດຽວນີ້ ມີພະນັກງານຈຳນວນ 15,000 ຄົນ ທ່ານ Fernandes ໄດ້ຂໍອະໄພໂທດຢ່າງກວ້າງຂວາງ ກ່ຽວກັບອຸບັດ ເຫດເຮືອບິນຕົກ ໂດຍກ່າວວ່າ ສາຍການບິນ  ຕໍ່ບັນດາຄອບຄົວຜູ້ເຄາະຮ້າຍ ເຖິງແມ່ນວ່າ ຂອບເຂດຂອງການຊົດເຊີຍຕ່າງໆ ນັ້ນ ຍັງບໍ່ໄດ້ຖືກເປີດເຜີຍອອກມາເທື່ອ ທ່ານ Fernandes ເວົ້າອີກວ່າ